Meclîsê Cinîyan da pêhesnayene ke 11ê adare ra ke janê vîrusê Korona dest pêkerd heta 11ê gulane Kurdîstan û Tirkîya de tewr tay 51 cinîyî ameyî qetilkerdene.
Meclîsê cinîyan dîmenî weşanayî û dîmen de nameyê cinîyanê ke ameyî qetilkerdene eşkera kerdî. Dîmenan de ame vatene ke seba cuya her cinîye ganî têkoşîn bêro kerdene.
Goreyê Pltaformê Ma do Cînayetê Cinîyan Vindarnê menga gulane de 21 cinîyî ameyî kiştene, mergê 18 cinîyan şikdar ê. Menga nîsane de zî 20 cinîyî ameyî kiştene û mergê 20 cinîyan şikdar ê. Goreyê doneyanê platformî destpêka serre ra heta nika 119 cînayetê cinîyan û 66 mergê şikdarî qewimîyayî.
